OzLabs/hebrew-wiki-articles huggingface dataset:
אנדרסון פיטרס

אנדרסון פיטרס (באנגלית: Anderson Peters; נולד ב-21 באוקטובר 1997) הוא אתלט גרנדי, פעמיים ברציפות אלוף העולם (דוחה 2019 ויוג'ין 2022) בהטלת כידון.

==ביוגרפיה==

===2017===
באליפות העולם שנערכה בלונדון, הממלכה המאוחדת ב-10 באוגוסט 2017 הוא סיים במקום 20 בהטלת כידון בתוצאה של 78.88 מטר, אותה קבע בהטלה השנייה.

===2018===
במשחקי חבר העמים שנערכו בגולד קוסט, קווינסלנד, אוסטרליה ב-14 באפריל 2018 הוא זכה במדליית ארד בהטלת כידון בתוצאה של 82.20 מטר.

===2019===
ב שנערכו בלימה, פרו ב-10 באוגוסט הוא זכה במדליית זהב בהטלת כידון בשיא משחקים ובשיא לאומי חדש של 87.31 מטר, תוצאה שקבע כבר בהטלה הראשונה.

====אלוף עולם====
חודשיים לאחר מכן, באליפות העולם שנערכה בדוחה, קטר, איחוד האמירויות הערביות ב-6 באוקטובר 2019 הוא זכה במדליית זהב בהטלת כידון בתוצאה של 86.89 מטר, לפני מגנוס קירט מאסטוניה (86.21 מטר) ויוהנס פטר מגרמניה (85.37 מטר). כבר מההטלה הראשונה הוא דורג ראשון בתחרות לאחר שקבע תוצאה של 86.69 מטר, אותה שיפר בהטלה הרביעית.

===2021===
באולימפיאדת טוקיו (2020) הוא סיים במקום 15 בהטלת כידון בתוצאה של 80.42 מטר.

===2022===
באליפות העולם שנערכה ביוג'ין, אורגון, ארצות הברית ב-23 ביולי 2022 הוא זכה בפעם השנייה ברציפות במדליית זהב בהטלת כידון בתוצאה של 90.54 מטר, לפני האלוף האולימפי המכהן ניראז' צ'ופרה מהודו (88.13 מטר) ויעקב ואדליך מצ'כיה (88.09 מטר). כבר מההטלה הראשונה הוא דורג ראשון בתחרות לאחר שקבע תוצאה של 90.21 מטר, אותה שיפר בהטלה שנייה (90.46 מטר) אותה שיפר בהטלה השישית והאחרונה.

שבועיים לאחר מכן, במשחקי חבר העמים שנערכו בבירמינגהאם, הממלכה המאוחדת ב-7 באוגוסט אותה שנה הוא זכה במדליית כסף בהטלת כידון בתוצאה של 88.64 מטר, אחרי ארשד נדים מפקיסטן שקבע שיא אישי ושיא משחקים חדש של 90.18 מטר ולפני ג'וליוס יגו מקניה (85.70 מטר).

== שיאים אישיים ==
* הטלת כידון: 93.07 מטר (2022), שיא גרנדה

==קישורים חיצוניים==

קטגוריה:מטילי כידון
קטגוריה:ספורטאים גרנדים
קטגוריה:אלופי עולם באתלטיקה
קטגוריה:מטילי כידון באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:בוגרי אוניברסיטת המדינה של מיסיסיפי
קטגוריה:ילידי 1997
אזרחים למען פיתוח אירופי של בולגריה

אזרחים למען פיתוח אירופי של בולגריה (בבולגרית: Граждани за европейско развитие на България או בקיצור GERB)<ref name="CSIS"></ref> היא מפלגה שמרנית ופופוליסטית בולגרית. GERB הייתה מפלגת השלטון במדינה בשנים 2009–2021.

בראש GERB עומד ראש ממשלת בולגריה וראש עיריית סופיה לשעבר בויקו בוריסוב.

== היסטוריה ==

המפלגה הוקמה בדצמבר 2006. בחודשיים שלאחר מכן המפלגה הגיעה למקום השני בסקרים עם תמיכה ציבורית של כ-14% (לאחר המפלגה הסוציאליסטית עם כ-25%).<ref></ref><ref></ref> המפלגה הדגישה את המאבק בפשע ובשחיתות ושימור ערכי המשפחה כאבן הפינה של החברה.

GERB ניצחה בבחירות לפרלמנט האירופי בבולגריה ב-2009 עם 24.36% מהקולות. המפלגה איישה חמישה מושבים והצטרפה לקבוצת מפלגת העם האירופית בפרלמנט האירופי (כחלק מה-EPP).<ref></ref><ref></ref>

כחודש לאחר מכן, GERB ניצחה בבחירות לפרלמנט הבולגרי וזכתה ב-39.7% מהקולות וב-116 מושבים (מתוך 240). לאחר הבחירות, הוקמה ממשלה חדשה בראשות בוריסוב. הממשלה התבססה בעיקר על GERB וגורמים עצמאיים נוספים בפרלמנט. האגף הרפורמיסטי במפלגה קידם רפורמה חוקתית לאיסור העלאת מיסים.

ב-2011 מועמד GERB לנשיאות, רוסן פלבנלייב ניצח עם 52.6% מהקולות בסבב השני.

הממשלה פוזרה ב-20 בפברואר 2013, לאחר מחאות נרחבות.<ref name="nyt"></ref> GERB ניצחה בבחירות לפרלמנט עם 97 מושבים ו-30.5% מהקולות. בכך, GERB הייתה למפלגת השלטון הראשונה שנבחרה מחדש בבולגריה הפוסט-קומוניסטית. בהיעדר יכולת לגייס רוב בפרלמנט, GERB לא הרכיבה את הממשלה, ופעלה באופוזיציה. GERB חזרה לשלטון לאחר הבחירות ב-2014.

בשנת 2020 המפלגה פוצלה, לאחר שמספר גורמים עזבו לטובת הקמת המפלגה הרפובליקנית הבולגרית.<ref></ref> במחצית השנייה של 2020 נערכו הפגנות המוניות נגד ממשלת GERB. למרות המחאות, בוריסוב לא התפטר.

בבחירות לפרלמנט באפריל 2021, GERB הייתה הגדולה ביותר עם 26.18% מהקולות. בבחירות החוזרות ביולי 2021, GERB הגיעה למקום השני, עם 23.51% מהקולות.<ref></ref> בבחירות השלישיות שהיו בנובמבר באותה שנה, GERB הפסידה וחזרה לאופוזיציה.<ref></ref> ביוני 2022 הממשלה התפזרה והחלו ההכנות לבחירות שנערכו בנובמבר 2022.

== הישגים אלקטורליים ==
=== האספה הלאומית ===
{| class="wikitable" style="text-align:right"
!בחירות
! קולות
! אחוז מהקולות
! מושבים
! סטָטוּס
|-
! 2009
| 1,678,583
| 39.72 (#1)
|
|קואליציה
|-
! 2013
| 1,081,605
| 30.54 (#1)
|
|אופוזיציה
|-
! 2014
| 1,072,491
| 32.67 (#1)
|
|קואליציה
|-
! 2017
| 1,147,283
| 32.65 (#1)
|
|קואליציה
|-
! אפריל 2021
| 837,707
| 26.18 (#1)
|
|בחירות בזק
|-
! יולי 2021
| 642,165
| 23.51 (#2)
|
|בחירות בזק
|-
! נובמבר 2021
| 596,456
| 22.44 (#2)
|
|אופוזיציה
|}

=== הפרלמנט האירופי ===
{| class="wikitable" style="text-align:right"
!בחירות
! קולות
! אחוז מהקולות
! מושבים
|-
! 2007
| 420,001
| 21.68 (#1)
|
|-
! 2009
| 627,693
| 24.36 (#1)
|
|-
!2014
| 680,838
| 30.40 (#1)
|
|-
! 2019
| 607,194
| 30.13 (#1)
|
|}

== קישורים חיצוניים ==

* [http://www.gerb.bg/en/ אתר רשמי]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפלגות שמרניות
קטגוריה:בולגריה: מפלגות
קטגוריה:בולגריה: פוליטיקה
קטגוריה:מפלגות שהוקמו ב-2006
קונקורד (קרוליינה הצפונית)

קונקורד (באנגלית: Concord) היא עיר במדינת קרוליינה הצפונית שבארצות הברית. נכון למפקד האוכלוסין של 2020, מנתה העיר 105,186 תושבים,<ref name="Census 2020 Data for City of Concord"></ref> ובכך היא העיר העשירית בגודל אוכלוסייתה בצפון קרוליינה.<ref name="NC State Demographer's Office"></ref>

בשנת 2015, האתר WalletHub דירג את כלכלת קונקורד ככלכלה ה-16 הצומחת ביותר בארצות הברית.<ref></ref> העיר נחשבת גם למרכז תיירות אזורי.

== היסטוריה ==
קונקורד יושבה לראשונה בסביבות שנת 1750 על ידי מהגרים גרמנים וסקוטים-אירים. קונקורד נחשבת לעיר עתיקה יחסית בסטנדרטים אמריקניים, שכן היא הוכרזה כעיר ב-1806. עוד בשלב מוקדם קונקורד הפכה למרכז מסחר וקמעונאות אזורי. בסוף המאה ה-19 ותחילת המאה ה-20 העיר חוותה תנופת בנייה משמעותית. במקביל, קונקורד הפכה למרכז משמעותי של ייצור תעשייתי של כותנה. בעיר אף הוקם מפעל הכותנה הראשון במדינה שהיה בבעלות אפרו אמריקאים.<ref name="edmonds">Edmonds, Helen G. The Negro and Fusion Politics in North Carolina, 1894-1901 (1951/reprint 2013) pp 89-92. </ref> הפריחה הכלכלית והחברתית נפגעה בזמן ובהשפעת המהומות הגזעיות בווילמינגטון. לאחר מהומות אלו אלפי אפרו אמריקאים עזבו את קונקורד.<ref>Edmonds (1951/2013), "The Negro and Fusion Politics," p. 92</ref>

== דמוגרפיה ==

{| class="wikitable" style="text-align:right"
|+הרכב אתני בקונקורד, 2020 <ref></ref>
! scope="col" | גזע
! scope="col" | מספר
! scope="col" | אֲחוּזִים
|-
! scope="row" | לבנים (לא היספני)
| 55,333
| 52.58%
|-
! scope="row" | אפרו-אמריקאים (לא היספני)
| 22,986
| 21.4%
|-
! scope="row" | אינדיאנים
| 236
| 0.22%
|-
! scope="row" | אסייתים
| 7,050
| 6.7%
|-
! scope="row" | ילידי האוקיינוס השקט
| 61
| 0.06%
|-
! scope="row" | היספנים
| 14,637
| 13.91%
|-
! scope="row" | אחר/מעורב
| 4,937
| 4.69%
|}

נכון למפקד האוכלוסין משנת 2020, התגוררו בעיר 105,240 אנשים ב-30,660 משקי בית ו-21,013 משפחות.

=== דת ===
המתיישבים הראשונים היו בעיקר מהגרים לותרנים ופרוטסטנטים רפורמים סקוטים או פרסביטריאנים איריים. כיום יש למחוז מגוון דתי רחב. נכון לשנת 2000, יותר מ-63% מתושבי העיר מאוגדים באיזשהוא גוף דתי.<ref></ref> יש בעיר אף קהילה יהודית.

== ממשל ==
העיר מנוהלת על ידי ראש עיר ומועצה עירונית הנבחרים לכהונה של ארבע שנים, ללא הגבלת כהונה. מועצת העיר נחשבת לגוף החזק ביותר מבחינה פוליטית בעיר, וראש העיר מהווה יושב הראש שלה. ראש העיר זכאי להצביע במועצה רק במקרה של תיקו. מועצת העיר כוללת שבעה חברי מועצת העיר בנוסף על ראש העיר. ראש העיר הנוכחי של קונקורד הוא ויליאם סי. "ביל" דוש, שמכהן מאז 2017.<ref></ref>

== ערים תאומות ==
* פריפורט, איי בהאמה
* סיינה, טוסקנה, איטליה<ref></ref>

==קישורים חיצוניים==

* 
* 

== הערות שוליים ==

קטגוריה:יישובים שהוקמו ב-1750
קטגוריה:קרוליינה הצפונית: ערים
Rodinná Pouta

Rodinná Pouta (בתרגום חופשי מצ'כית: קשרים משפחתיים) היא אופרת סבון צ'כית ששודרה בין השנים 2004 עד 2006 ברשת Prima. הסדרה היוותה נקודת מפנה בתעשיית הטלוויזיה הצ'כית, משום שהייתה הסדרה הראשונה שהופקה על ידי ערוץ מסחרי בבעלות פרטית, בעוד שבעבר כל סדרות הטלוויזיה הופקו על ידי תאגיד השידור הציבורי, Česká televize<ref></ref>. בנוסף לכך, הייתה זו אופרת הסבון הראשונה שצולמה בשפה הצ'כית<ref></ref>, כשבעבר שודרו בערוצי הטלוויזיה הצ'כיים רק אופרות סבון זרות בדיבוב לצ'כית. הסדרה זכתה להצלחה רבה ושברה את שיאי הרייטינג של רשת Prima, כשהגיעה בשיאה למעל למיליון צופים לפרק<ref></ref>. הסדרה שודרה במשך שנתיים, וכוללת 3 עונות ו-264 פרקים באורך 50 דקות<ref></ref>.

==עלילה==
הסדרה עוסקת בחייהן של שלוש משפחות צ'כיות, ומתחילה בכך שאדם, בן למשפחת רובש השמרנית, חוזר מלימודיו בחו"ל, מתחיל לעבוד בעסק המשפחתי ומתאהב באווה, צעירה חסרת השכלה ובת לאם חד הורית.
==תביעות משפטיות==
שתי העונות הראשונות של סדרת הטלוויזיה הופקו על ידי חברת ההפקה Pro TV, עימה רשת Prima חתמה על הסכם בלעדיות<ref></ref>. לאחר סיומן של שתי העונות הראשונות בחרה רשת Prima לסיים את ההתקשרות עם חברת ההפקה Pro TV, והעניקה את זכויות הפקת הסדרה לאולפני Etamp המתחרים. בעקבות כך חברת ההפקה Pro TV הגישה תביעה לבית המשפט, שפסק לטובתה והוציא צו מניעה על הפקת העונה השלישית.<ref></ref> לאחר שנאסר על רשת Prima להפיק ולשדר את המשך הסדרה, השיקה הרשת סדרת בת בשם Velmi křehké vztahy (בתרגום חופשי: מערכות יחסים שבריריות מאוד), שעוקבת אחרי חייהם של גיבורי "Rodinná Pouta" לאחר סיום הסדרה והופקה במשותף עם אולפני Etamp<ref></ref>.
== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אופרות סבון
קטגוריה:סרטים צ'כים
מוזה אל-מלכי

מוזה אל-מלכי (בערבית: موزة المالكي) היא סופרת ופסיכולוגית קטרית.

== ביוגרפיה ==
אל מלכי היא בעלת תואר דוקטור בפסיכולוגיה קלינית מאוניברסיטת אברטיי דנדי, סקוטלנד.

== קריירה ==
אל-מלכי היא פסיכולוגית, פרופסור ויועצת שתוכניותיה שודרו בקביעות בערוצי הטלוויזיה והפודקאסט. היא ידועה גם כדוברת בינלאומית, סופרת, מורה, מאמנת, בעלת טור בעיתון וזוכה בפרסים אזוריים ובינלאומיים שונים.

אל-מלכי הייתה האישה הראשונה שנהגה בקטאר. היא גם הייתה האישה הקטארית הראשונה שלימדה אנגלית בבית ספר יסודי. אל-מלכי פתחה מרפאות לתרפיה במשחק בעולם הערבי שעובדות עם ילדים אוטיסטים בעלי כישרונות יוצאי דופן. היא פיתחה תוכנית לילדים עם דיסלקסיה.

בשנת 1999 היא הפכה למועמדת הראשונה במועצת שיתוף הפעולה של מדינות המפרץ, שהתמודדה בבחירות מוניציפליות. הייתה עוזרת פרופסור באוניברסיטת קטאר ומחברת מספר ספרים על נשים ערביות וסוגיות הנוגעות לילדים. בשנת 2005 הייתה אל-מלכי בין 1000 נשים שמועמדות כקבוצה לפרס נובל לשלום על ידי רות-גבי ורמוט-מנגולד, חברת פרלמנט שווייצרית.

אל-מלכי היא המתרגלת הפסיכותרפיסטית הקטארית הראשונה, לאחר שקיבלה את התארים שלה בארצות הברית. היא הוציאה ספר בשם "משוררות מבטיחות" בשנת 2014, אשר ליקט מספר יצירות ספרותיות שהולחנו על ידי משוררות ערביות.

== הערות שוליים ==

קטגוריה:פוליטיקאים קטרים
קטגוריה:סופרים קטרים
קטגוריה:פסיכולוגיות
קטגוריה:מורות
קטגוריה:בוגרי אוניברסיטאות ומכללות בממלכה המאוחדת
קטגוריה:מורים
קטגוריה:פסיכולוגים
קטגוריה:נשים קטריות
קטגוריה:בוגרות אוניברסיטאות ומכללות בממלכה המאוחדת
קטגוריה:קטרים שנולדו במאה ה-20
אמינה טיטי אטיקו-אבובאקר

אמינה טיטי אטיקו-אבובאקר (באנגלית: Amina Titilayo Atiku-Abubakar נולדה ב-6 ביוני 1949) היא אחת מנשותיו של סגן הנשיא לשעבר של הרפובליקה הפדרלית של ניגריה, אטיקו אבובאקר. היא פעילת זכויות נשים וילדים, מייסדת הקרן לסחר בנשים ועבודת ילדים (WOTCLEF) והיוזמת של הצעת החוק הפרטית שהובילה להקמת הסוכנות הלאומית לאיסור סחר בבני אדם (NAPTIP).

== ביוגרפיה ==
אטיקו-אבובאקר נולדה בבית נוצרי למשפחת אלברט, משפחה משבט היורובה מאילסה, מדינת אוסון. היא גדלה בלאגוס. היא למדה בבית הספר היסודי בלפיאג'י, ולאחר מכן בתיכון סנט מרי איו, במדינת אוסון, אותו סיימה בשנת 1969. ב-1971 היא נישאה לאטיקו אבובאקר, אז קצין מכס צעיר, לפני שלמדה בפוליטכניק קדונה. מלבד אנגלית, היא דוברת את שפות היורובה והאוסה. היא התאסלמה לאחר נישואיה.

== קריירה והסברה ==
כשהייתה ברומא לצורך לימודים בין השנים 1986–1987, היא ראתה נערות ניגריות רבות ברחוב. לאחר בירור, הבינה שרבות מהבנות שימשו כזונות עבור גבירותיהן, ולעיתים קרובות לא קיבלו שכר. היא גם גילתה שרימו אותן בהבטחות לעבוד באיטליה, והדבר גרם לה להתחייב להילחם בתופעה עם שובה.

=== Wotclef & Naptip ===
ב-1999, כשבעלה, אטיקו אבובאקר הפך לסגן נשיא ניגריה, היא החלה בפעילות לסיום זנות כפויה וצורות אחרות של סחר בבני אדם.

ראשית, היא ייסדה את הקרן לסחר בנשים ועבודת ילדים (WOTCLEF), ולאחר מכן נתנה חסות להצעת חוק פרטית לענישה קפדנית של סוחרים, ולהקמת סוכנות פדרלית, הסוכנות הלאומית לאיסור סחר בבני אדם, האחראית על המאבק בסחר בבני אדם של אנשים בניגריה. היא גם ניהלה קורסי חינוך שהתמקדו בשיקום בנות שהוחזרו ממדינות שונות הביתה לניגריה.

== פרסים ==
* פרס ניגריה לנשים (2002)
* פרס ד'לינגה (2010)

== פרסומים ==
אטיקו-אבובאקר היא המחברת של מספר פרסומים בהם:

==הערות שוליים==

קטגוריה:ניגרים
קטגוריה:פעילות חברתיות
קטגוריה:ילידי 1949
איגור שובלוב

איגור איבנוביץ' שובלוב (ברוסית: Игорь Иванович Шувалов; נולד ב-4 בינואר 1967) הוא מדינאי רוסי. החל מ-24 במאי 2018 מכהן כיו"ר תאגיד ממלכתי לפיתוח VEB.RF<ref></ref>.

לפני כן עבד כסגן ראשון לראש הממשלה של הפדרציה הרוסית במשך 10 שנים (מ-12 במאי 2008 עד 18 במאי 2018).

==ביוגרפיה==
נולד ב-4 בינואר 1967 בכפר ביליבינו, מחוז מגדן, לשם הגיעו הוריו המוסקבאים לעבוד במסגרת חוזה.

בשנת 1993, לאחר שסיים את לימודיו באוניברסיטה עם תואר במשפטים, הוצב במחלקה המשפטית של משרד החוץ, שם ביצע עבודות למעקב אחר שינויים במשפט הבינלאומי.

בשנת 1997 מונה שובלוב לראש המחלקה של רישום הרכוש הפדרלי של הסוכנות הפדרלית לניהול רכוש המדינה.

==עבודה בממשלת רוסיה==
ב-18 במאי 2000, לאחר שמונה לראש ממשלת רוסיה מיכאיל קסיאנוב, שובלוב הפך לשר הפדרציה הרוסית - ראש מטה הממשלה. ב-28 במאי 2003, לאחר סכסוך עם קסיאנוב, הוא עזב את הממשלה ומונה לתפקיד עוזר נשיא הפדרציה הרוסית, שם ריכז את פעילות קבוצת העבודה להכפלת התמ"ג, לחימה בעוני ורפורמה צבאית.

ב-12 במאי 2008 הוא מונה לסגן ראש הממשלה הראשון של הפדרציה הרוסית. באותה שנה עמד בראש הוועדה הממשלתית לפיתוח עסקים קטנים ובינוניים, הוועדה לתיאום פעולות ממשלתיות להתמודדות עם השלכות המשבר הפיננסי העולמי, הוועדה לפיתוח כלכלי-חברתי של המזרח הרחוק, עבר הבאיקל, כמו גם הוועדה המארגנת להכנה לפסגת APEC<ref>https://lenta.ru/lib/14161150/full.htm</ref>.

==גלריה==
<gallery mode=packed heights="180px">
קובץ:Joe and Jill Biden visit Russia, March 2011 03.jpg|שובלוב וסגן נשיא ארצות הברית ג'ו ביידן, 2011 
קובץ:Vladimir Putin 6 July 2013 02.jpeg|שובלוב עם פוטין בטקס פתיחת אוניברסיאדת קאזאן (2013)
</gallery>

==קישורים חיצוניים==

* 

==הערות שוליים==

קטגוריה:סגני ראש ממשלת רוסיה
קטגוריה:פוליטיקאים רוסים
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1967
שעת המוזיקה

שעת המוזיקה (באנגלית: Symphony Hour) הוא סרט הנפשה קצר אמריקאי משנת 1942, שהופק על ידי וולט דיסני הפקות והופץ על ידי RKO Radio Pictures. הסרט מציג את מיקי מאוס מנצח על תזמורת סימפונית בחסותו של פיט. הסרט בוים על ידי ריילי תומסון וכולל מוזיקה שהועבדה מתוך האופרטה "הפרשים הקלים" מאת המלחין האוסטרי פרנץ פון סופה. זהו הסרט הקצר ה-117 בסדרת סרטי "מיקי מאוס" שיצאו לאקרנים והשני באותה השנה.<ref></ref>

== עלילה ==
מיקי מנצח על תזמורת רדיו המבצעת את "הפרשים הקלים" (Light Cavalry Overture) של פרנץ פון סופה. נותן החסות (פיט, מופיע בסרט תחת השם סילבסטר מקרוני) אוהב את החזרה ומסכים להציג אותה בקונצרט. בליל ההופעה כולם מוכנים, חוץ מגופי כמובן, שמפיל בטעות את כל הכלים מתחת למעלית, שפוגעת בהם קשות ובכך גורם להם לא להשמיע צלילים מוזיקליים תקינים.

מיקי, שלא מודע לתקלה המצערת עד שעת העלייה לאוויר, מתחיל לנצח על הנגנים ש"מנגנים" בכלים ההרוסים. לאורך כל הקונצרט המקומם, מיקי החרד מתקשה בתפקידו בזמן שמקרוני נכנס להתקף זעם בחדר הצפייה הפרטי שלו. מקרוני מתייפח עד דמעות כשהקונצרט מסתיים, מאמין שהמוניטין שלו נהרס, אך מפסיק כשהוא שומע את מחיאות הכפיים הסוערות מהקהל. הוא רץ מיד לבמת התזמורת ומרים את מיקי ונושק לו, תוך שהקהל משליך לעברם זרי פרחים.
== דמויות ומדבבים ==
* מיקי מאוס – וולט דיסני
* סילבסטר מקרוני – בילי בלטשר
* גופי – פינטו קולביג
* שדרן רדיו – ג'ון מקליש
לדונלד דאק, הוראס הורסקולר, קלרבל הפרה וקלרה קלאק אין דיאלוג בסרט.

הסרט דובב בגרסה העברית על ידי שפרירה זכאי.
== אודות הסרט ==
מלבד מיקי המנצח, חברי תזמורת נוספים כוללים את גופי, דונלד דאק, קלרבל הפרה, הוראס הורסקולר וקלרה קלאק, שבאופן מוזר, למרות שהיא נראית בסצנות החזרות בהתחלה, היא לא נראית בסצנות ההופעה עצמה בסוף.

סצנה בסרט מראה את דונלד, שבשלב מסוים מואס כל כך בכאוס שנגרם על ידי הכלים הפגומים, אורז את חפציו ועוזב. אך מיקי, שנחוש להמשיך בהופעה, מפנה אקדח לראשו בכדי למנוע ממנו לעזוב. סצנה זו נחתכה בכמה גרסאות בטלוויזיה.

סרט זה סימן את הופעתם הקולנועית האחרונה של הוראס הורסקולר, קלרבל הפרה וקלרה קלאק במשך למעלה מ-40 שנה, כאשר הפעם הבאה שדמויותיהם הופיעו שוב הייתה בסרט "חג שמח מיקי מאוס" משנת 1983. הסרט הוא גם הפעם האחרונה בה מיקי הופיע לצד דונלד דאק או גופי בסרט קולנוע במשך אותו פרק זמן.<ref></ref><ref>[http://www.bcdb.com/cartoon/3917-Symphony_Hour.html Symphony Hour] at the Big Cartoon DataBase</ref><ref>[http://www.disneyshorts.org/shorts.aspx?shortID=342 Symphony Hour] on The Encyclopedia of Animated Disney Shorts</ref>

הסרט נושא קווי דמיון עם הסרט "קונצרט הלהקה" משנת 1935. מבקר הקולנוע ליאונרד מלטין כינה את הסרט כ"גרסת ספייק ג'ונס ל'קונצרט הלהקה'" (ספייק ג'ונס היה מוזיקאי אמריקאי שהתמחה בעיבודים מזויפים לשירים פופולריים ומוזיקה קלאסית).<ref>"Mickey Mouse in Living Color, Volume Two"</ref>

הפסקול של הגרסה ה"הרוסה" של "הפרשים הקלים" שימש בפרק של מועדון מיקי מאוס ב-22 באוקטובר 1956.

== קישורים חיצוניים ==

== הערות שוליים ==

קטגוריה:דיסני: סרטי הנפשה
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים קצרים של דיסני
ז'יגמונד סרב

ז'יגמונד סרב (במקור שטרן,<ref>Az engedélyt tartalmazó BM rendelet száma/évszáma: 47963/1899. Forrás: MNL-OL 30806. mikrofilm 310. kép 1. karton Névváltoztatási kimutatások 1899. év 63. oldal 27. sor</ref> בהונגרית: Szerb Zsigmond; פשט, 25 באוגוסט 1867<ref></ref> – בודפשט, 27 בפברואר 1962)<ref></ref> <ref>[https://adtplus.arcanum.hu/hu/view/MagyarNemzet_1962_03/?query=%22Szerb%20Zsigmond%22&pg=4&layout=s Meghalt Szerb Zsigmond dr.] (1962. március 1.) Magyar Nemzet, 18. évfolyam, 50. szám, 5. oldal</ref> היה דוקטור לרפואה יהודי-הונגרי, רופא פנימי, רופא ראשי בבתי חולים. סירב היה מן המצטיינים והידועים ברופאים היהודים של בודפשט ושל הונגריה בכלל. דיאטן שכתב ספר בישול חדשני לתקופתו. הוא היה דודו של הסופר והיסטוריון הספרות אנטאל סרב.

== ביוגרפיה ==
ז'יגמונד שטרן נולד במשפחה יהודית כבנם של אנטל שטרן (1838–1897) ושל ברתה הירש (1846–1933).<ref></ref> הוא השלים את לימודיו האקדמיים באוניברסיטאות בודפשט, וינה, ציריך, וירצבורג ופריז. את התואר ברפואה קיבל באוניברסיטת בודפשט. הוא עבד תחילה בבית העניים ארז'בט (Erzsébet Szegényház) עד 1913, תחילה כרופא מן השורה ולאחר מכן כרופא ראשי ומנהל המחלקה. במהלך מלחמת העולם הראשונה הפך לרופא הראשי ומנהל המחלקה הפנימית של בית החולים ברחוב קון. ב-1928 קיבל את התואר הממלכתי-ממשלתי "יועץ בריאות ראשי" (Egészségügyi főtanácsos). ב-1932 הועבר לבית החולים הציבורי ברחוב מגלודי. הוא עסק בעיקר במחלות של מערכת העיכול, ורבים מפרסומיו התפרסמו בכתבי עת רפואיים מקומיים וזרים. יחד עם הרנטגנולוג וידור רווס, הוא למד אבחון רנטגן של מחלות קיבה ועם יעקב יוסטוס ערך את סדרת ספרי הרפואה "Therapia".

גם מדעי התזונה והדיאטה תפסו מקום חשוב מאוד בהתעניינותו ובעבודותיו. ספר הבישול שלו דיאטות, שראה אור בין שתי מלחמות העולם, נחשב למבשר המקומי (בהונגריה) הראשון של המטבח הרפורמי.

אשתו הייתה קריסטינה ראוך, בתם של יאנוש ראוך ושלמריה ראושנברגר, אותה נשא ב-11 בדצמבר 1926 בבודפשט.<ref></ref>

== עבודותיו העיקריות ==
* מחקרים דיפרנציאליים-אבחנתיים של מחלות קיבה (1906)
* טיפול ברפואה פנימית של אבני מרה (בודפשט, 1930)
* זיהוי וטיפול בכיב קיבה (בודפשט, 1932)
* יחי החיים! רומן הגסטרונומיה (בודפשט, 1942)

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
* Ki-kicsoda? Kortársak lexikona (מיהו מי. לקסיקון אנשים בני זמננו (1937)
* Magyar életrajzi lexikon II ([http://mek.oszk.hu/00300/00355/html/ABC14240/14975.htm לקסיקון ביוגרפי הונגרי]. עורכת ראשית אגנש קניירש. 1969)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0852.html גישה מקוונת].

== קישורים חיצוניים ==
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/sz-77C95/szerb-zsigmond-77F74/ ז'יגמונד סרב] באתר Arcanum
* ז'יגמונד סירב באתר MaNDA
* [https://www.libri.hu/konyv/Dietas-szakacskonyv-SZerb-5.html ספר בישול של ז'יגמונד סירב למטבח דיאטטי]
* [https://bookline.hu/product/home.action?_v=Dr_Szerb_Zsigmond_Vegyes_izelito_Hors&type=20&id=3963557 ספר הבישול שלו למטבח רפורמי] (דיאטטי)

== הערות שוליים ==

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:ניצולי השואה
קטגוריה:הונגרים שנולדו ב-1867
קטגוריה:הונגרים שנפטרו ב-1962
ג'רמי שאדה

ג'רמי שאדה (באנגלית: Jeremy Shada נולד ב-21 בינואר 1997) הוא שחקן, מוזיקאי, מדבב וזמר אמריקאי. הוא ידוע בעיקר בזכות דיבובו את קולו של פין בסדרה הרפתקאות פין וג'ייק וכן את קולו של לאנס בסדרה וולטרון: המגן האגדי.

== חיים וקריירה ==
שאדה החל לשחק בגיל שבע, זמן קצר לאחר שעבר ללוס אנג'לס עם משפחתו. הוא קיבל השראה לפעול על ידי אחיו הגדול, השחקן זאק שאדה.

שאדה הופיעה לראשונה בפרסומות. בהמשך, הוא החל להיבחן למשחק קול ולהצגות תיאטרליות, כשהוא מקבל עצות מסוכן קריינות. תפקידו הראשון בלייב אקשן תיאטרלי היה כקורט דיאמונד הצעיר ב"אין חוקים".

מאז הוא הופיע בתפקידי לייב אקשן ומדבבים נוספים, כגון גילום דמותו של צ'ארלי פייס הצעיר בפלאשבקים ילדותיים ב"אבודים"

בשנת 2009, הסוכן של ג'רמי שאדה פנה אליו עם הרעיון של אודישן לתפקיד פין בהרפתקאות פין וג'ייק; אחיו זאק היה הקול המקורי של פין בפרק הפיילוט של "הרפתקאות פין וג'ייק" שלוש שנים קודם לכן. לאחר שצפה בפיילוט ביוטיוב, שאדה התאים את קולו לקולו של אחיו באודישנים עם יוצר Adventure Time פנדלטון וורד ומפיקי הסדרה, מה שזיכה אותו בתפקיד.

בשנת 2012, שאדה הצטרף לצוות השחקנים של סדרת המערכונים-קומדיה של ניק קנון, Incredible Crew. ביוני 2012, כדי לקדם את הקרנת הבכורה של Incredible Crew ב-2013, Cartoon Network שחררה קליפ ראפ בשם "Running Errands with My Mom" ובו שאדה מבצעת ועושה ראפ למילים. הסרטון זכה מאז ליותר ממיליון צפיות. בגלל לוח המשחקים שלו, שאדה עבר חינוך ביתי. בתשובה לשאלות המעריצים בדף הפייסבוק שלו, שאדה ציין כי הוא סיים את לימודיו בתיכון בתחילת מאי 2013.

יחד עם אחיו זאק, שאדה הוא חבר בלהקת הפופ-פאנק Make Out Monday, שהוקמה בשנת 2014. הלהקה הופיעה בקומיק-קון בסן דייגו בשנת 2014.

ב-8 במרץ 2020 התחתן שאדה עם קרולין רולנד, רקדנית להקה בבלט לוס אנג'לס.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
סעדיה אזנקוט

רבי סעדיה אָזַנְקוֹט היה פילולוג, משורר, מתרגם ומזרחן מיהדות מרוקו. פעל במרקש שבמרוקו ובאמסטרדם שבהולנד, במחצית הראשונה של המאה ה-17.

==חייו ופועלו==
המזרחן יוהאן היינריך הוטינגר, תלמידו של רבי סעדיה לספרות עברית
רבי סעדיה נולד לאביו רבי לוי בעיר מרקש שבמרוקו. בשלב מסוים בחייו הוא היגר להולנד והתיישב בעיר אמסטרדם. הוא היה למורו של המזרחן יוהאן היינריך הוטינגר לספרות עברית. הוטינגר העיד כי על ידי מכתביו של רבי סעדיה הוא התעורר ללמוד שפות שמיות. מתשרי ועד סוף טבת ה'ת"ה (1645) הוא שקד בישיבה הגדולה בליידן על תמלול הספר "מורה הנבוכים" שבשפה ערבית לכתב ערבי, עבור המזרחן יעקובוס גוליוס . בסיום החיבור הוא כתב לכבוד המלאכה שיר בעברית עם אקרוסטיכון של שמו. הוא תרגם לערבית בכתב ערבי את הספרים בראשית, תהילים ודניאל, עבור חכם בשם ג'ון פאגר. עבור חכם בשם הארן פאג'ט הוא תרגם מספר יצירות של סופרים ערבים לעברית, אותן כלל בקובץ אחד ולו הוא נתן את השם "עץ המוסר מדבר הערבים". בשנת ה'ת"ז (1646/1647) הוא הדפיס באמסטרדם פרפרזה לסיפור מגילת אסתר בשיר וחרוז עם אקרוסטיכון, תחת השם "אגרת הפורים".

==ראו גם==
* אזנקוט
* קהילת יהודי מרקש
* הקהילה היהודית באמסטרדם

==לקריאה נוספת==
* אליקים גוטהולד וייל, ערך על רבי סעדיה ב: אשכול: אנציקלופדיה ישראלית כרך ב, עמ' 56, ברלין, 1932
* דויד דורון, "על תרגום שלושה ספרי מקרא לערבית בהולנד בידי יהודי ממראכש; מסורת ושינוי; דברי מבוא ועיון בכתיב ובפונוטיקה." בתוך: יהושע בלאו ודויד דורון (עורכים), מסורת ושינוי בתרבות הערבית-היהודית של ימי הביניים, עמ' 103–118, ירושלים, תש"ס

==קישורים חיצוניים==
* 
* 

קטגוריה:מרקש: רבנים
קטגוריה:אמסטרדם: רבנים
קטגוריה:מתרגמים מעברית לערבית
קטגוריה:מתרגמים מערבית לעברית
קטגוריה:בלשנים ולשונאים יהודים מרוקאים
קטגוריה:משוררים יהודים מרוקאים
קטגוריה:מזרחנים יהודים
קטגוריה:ילידי 1629
רועית פלדנקרייז

רועית פלדנקרייז (נולדה ב-1980) היא זמרת סופרן ומנצחת ישראלית.<ref name=":0"></ref>

== קריירה ==
פלדנקרייז החלה דרכה המוזיקלית בתיכון כבוגרת המגמה למוזיקה ולימודי תיאטרון. למדה לנגן על חליל צד, קלרינט ופסנתר. היא בוגרת אוניברסיטת תל אביב ובעלת תואר שני בניצוח תזמורתי מבית הספר למוזיקה ע"ש בוכמן-מהטה, שם למדה אצל יואב תלמי ומנדי רודן. מנצחים נוספים איתם למדה כוללים את נעם שריף, ז'ולט נאג', אבי אוסטרובסקי, זאב דורמן, מנפרד הונק ויוליאן רחלין.<ref name=":1"></ref>

שרה בהרכבים שונים בארץ ביניהם: אנסמבל סירנות, א-קפלה, אנסמבל זמרי מורן ועוד, עמם הופיעה בקונצרטים רבים בפסטיבלים בישראל ומחוצה לה. שרה באופן קבוע במקהלת זמרי פילהרמוניה ובהפקות האופרה הישראלית החדשה. הופיעה כסולנית בפסטיבל אבו גוש עם הרכב "זמרי קולגיום" בניהולו של אבנר איתי.<ref name=":1" />

פלדנקרייז זכתה בפרס בתחרות הניצוח הקלאסית של לונדון (2014). שימשה במשך שמונה שנים כמייסדת ומנהלת מוזיקלית של תזמורת המושבות, (2011 - 2019), ותחתיה ביצעה התזמורת באופן קבוע סדרות קונצרטים משפחתיות לקידום מוזיקה קלאסית לנוער בסיכון וקונצרטי צדקה שנתיים עם סולנים צעירים.<ref></ref><ref name=":2"></ref>

בשנת 2019 עברה לברצלונה עם משפחתה, שם היא מנצחת שותפה עם התזמורת הסימפונית הקטלונית של ברצלונה ומנצחת אורחת עם תזמורות רבות בספרד ובאירופה.<ref name=":2" />

כמנצחת בינלאומית, ניצחה על התזמורת הפילהרמונית של מונטווידאו (אורוגוואי) עם זמרת הסופרן סיון רותם והצ'לנית וירג'יניה אלדו, על התזמורת הפילהרמונית זקטקס (מקסיקו) עם הפסנתרנית טיפאני פון, על התזמורת הפילהרמונית קמפניה בנאפולי (איטליה) עם הסופרן לואנה לומברדי, על התזמורת הסימפונית של לונדון (בריטניה) עם הפסנתרן ג'ייסון גילהם, התזמורת הסימפונית של הקונגרס הלאומי של פרגוואי עם החלילנית אדריאנה אקינו נבארו, ועל התזמורת הקאמרית של מומבאי (הודו) עם הכנרת הדר רימון. בין היתר הוזמנה לנצח במקסיקו, קפריסין ועוד.<ref name=":2" />

בישראל פלדנקרייז מנצחת בקביעות על תזמורת נתניה הקאמרית הקיבוצית, תזמורת סימפונט רעננה, הסינפונייטה הישראלית באר שבע, תזמורת הקמפוס, התזמורת הסימפונית ע"ש קרטר, התזמורת הקאמרית הישראלית ועוד. פלדנקרייז יוצרת תוכניות מוזיקה לילדים וקונצרטים בינתחומיים מיוחדים.<ref></ref><ref name=":0" />

==קישורים חיצוניים==
* 
 
* [https://blinker.co.il/כללי/אין-כל-סיבה-שאישה-לא-תנצח-על-תזמורת/114452/ "אין כל סיבה שאישה לא תנצח על תזמורת"], באתר בלינקר

==הערות שוליים==

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:זמרות סופרן ישראליות
קטגוריה:מנצחות ישראליות
קטגוריה:מנצחים ישראלים
קטגוריה:ישראליות שנולדו ב-1980
קטגוריה:ישראלים שנולדו ב-1980
פרס הווידאו קליפים של MTV לקליפ הארוך הטוב ביותר

פרס הווידאו קליפים של MTV לקליפ הארוך הטוב ביותר הוענק לראשונה בשנת 1991. הוא הוענק שוב בשנת 2016 כקליפ פורץ דרך ארוך ובשנת 2022 תחת השם המקורי.<ref></ref><ref></ref>

== זוכים ומועמדים ==
{| class="wikitable sortable"
!שנה
!זוכה
!מועמדים
!מקור
|-
!1991
|מדונה – The Immaculate Collection
|
* <small>אירוסמית' – Things That Go Pump in the Night</small>
* <small>פיטר גבריאל – </small>
* <small>אר.אי.אם. – Tourfilm</small>
|<ref name="VMA1991"></ref>
|-
!2016
|ביונסה – Lemonade
|
* <small>ג'סטין ביבר – Purpose: The Movement</small>
* <small>כריס בראון – Royalty</small>
* <small>פלורנס אנד דה משין – The Odyssey</small>
* <small>טרוי סיון – Blue Neighbourhood Trilogy</small>
|<ref name="VMA2016"></ref>
|-
!2022
|טיילור סוויפט – All Too Well (10 Minute Version) (Taylor's Version)
|
* <small>בילי אייליש – Happier Than Ever: A Love Letter to Los Angeles</small>
* <small>פו פייטרס – Studio 666</small>
* <small>מדונה – Madame X</small>
* <small>קייסי מאסגרייבס – Star-Crossed</small>
* <small>אוליביה רודריגו – Driving Home 2 U</small>
|<ref></ref>
|}

== שיאני זכיות ומועמדויות ==
=== מועמדויות ===
* 2 מועמדויות: מדונה

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
וילי וינסנט

וילי ג'וזף וינסנט (באנגלית: Willy Jozef Vincent; נולד ב-18 בנובמבר 1966) הוא כדורגלן עבר מאוריציאני ששיחק בעמדת החלוץ.

==קריירה==
וינסנט התחיל את הקריירה שלו בקבוצת הכדורגל המקומית בפייר בריגייד בו-בסין המאוריציאנית. בקיץ חתם ברויאל אנטוורפן מליגת העל הבלגית. ב-15 בפברואר 1992 ערך את הופעת הבכורה שלו בקבוצה בהפסד 8-2 לבירסחוט בו גם הבקיע את שער הבכורה שלו בקבוצה.

בקיץ הושאל להפועל בית שאן מהליגה הראשונה בישראל, במדיה רשם 15 הופעות וכבש שער אחד. בסיום העונה, חזר לאנטוורפן ובקיץ חזר לקדנציה שנייה במועדון, אך שוחרר ממנו כעבור שלושה משחקים.

בהמשך הקריירה שיחק גם בברכם ספורט, אורודנברך-ארסחוט וסחוטן. בשנת פרש מכדורגל בגיל 38.

ב-28 במרץ 1987 ערך את הופעת הבכורה שלו בנבחרת מאוריציוס בתיקו 0-0 נגד . ב-2 באוקטובר 1988 הבקיע את שער הבכורה שלו בנבחרת בניצחון 0-3 נגד .

==קישורים חיצוניים==

קטגוריה:כדורגלנים מאוריציאנים
קטגוריה:קשרי כדורגל מאוריציאנים
קטגוריה:חלוצי כדורגל מאוריציאנים
קטגוריה:כדורגלני רויאל אנטוורפן
קטגוריה:כדורגלני הפועל בית שאן
קטגוריה:כדורגלנים זרים בישראל
קטגוריה:כדורגלני נבחרת מאוריציוס
קטגוריה:ספורטאים זרים בבלגיה
קטגוריה:ספורטאים זרים בישראל
קטגוריה:ילידי 1966
ארז אסקל

ארז אסקל (נולד ב-1977) הוא קצין צה"ל בדרגת תת-אלוף המשמש ראש מנהלת הטרנספורמציה הדיגיטלית. קודם לכן כיהן כמפקד יחידה 9900 באגף המודיעין.

==ביוגרפיה==
אסקל התגייס לצה"ל בשנת 1996, שובץ בחטיבת הנח"ל והתקבל לפלנ"ט נח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלנ"ט, מונה למפקד צוות ולקח חלק בלחימה בדרום לבנון.

בשנים 2005 עד 2013 שירת בחיל האוויר במגוון תפקידים בלהק המודיעין ובהם בתחום איראן. ב-2013 מונה לראש ענף בזירה הצפון-מזרחית (זיצ"מ) של חטיבת המחקר. ב-2015 מונה לקצין המודיעין של אוגדת יהודה ושומרון. ב-2017 מונה לראש הזירה הצפון-מזרחית בחטיבת המחקר.

ב-2019 מונה למפקד יחידה 9900. במהלך תפקידו הועלה באוגוסט 2021 לדרגת תת-אלוף. הוא הקים ביחידה את מנהלת הלוחמ"מ (לוחמה מועשרת מודיעין). ב-2023 החל בתפקיד ראש מנהלת הטרנספורמציה הדיגיטלית.

אסקל נשוי ואב לארבעה. הוא בעל תואר ראשון במשפטים מהקריה האקדמית אונו ותואר שני בלימודי המזרח התיכון מאוניברסיטת תל אביב.

==קישורים חיצוניים==

*[https://www.geoint360.com/speakers ארז אסקל] בכנס Geoint360 

==הערות שוליים==

קטגוריה:מפקדי יחידה 9900
קטגוריה:חיילי חטיבת המחקר
קטגוריה:בוגרי הקריה האקדמית אונו
קטגוריה:בוגרי אוניברסיטת תל אביב
קטגוריה:ישראלים שנולדו ב-1977
חאלד אדנון

עבדול חאלד אקיולה אדנון (בצרפתית: Abdoul Khaled Akiola Adénon; נולד ב-28 ביוני 1985) הוא כדורגלן בניני המשחק בעמדת הבלם בדוקסה קאטוקופיה.

==קריירת מועדונים==
אדנון נולד באללה שבבנין, אולם התחיל לשחק כדורגל במימוסאס מחוף השנהב. בשנת חתם בלה מאן. תחילה, הצטרף לקבוצת המילואים של המועדון וב-19 באוקטובר 2008 ערך את הופעת הבכורה שלו בקבוצה הבוגרת במשחק הליגה נגד נאנסי. בקיץ הושאל לבסטיה מהליגה הצרפתית השנייה במדיה שיחק עונה אחת שבסיומה הצטרף לקבוצה הבוגרת של לה מאן.

ביולי חתם בלוצ'ון אליה הגיע בהעברה חופשית לאחר התפרקותה של לה מאן. שנה לאחר מכן, חתם באמיין מהליגה השלישית.

ביולי חתם לשנתיים באל-ווחדה מכה מליגת העל הסעודית, אולם שוחרר ממנה בפברואר .

ביולי חזר לצרפת ושיחק באבראנש.

ב-16 באוגוסט 2021 הוא חתם בדוקסה קטוקופיאס מליגת העל הקפריסאית.

==קריירה בינלאומית==
ב-3 בספטמבר 2006 ערך את הופעת הבכורה שלו בנבחרת בנין בהפסד 2-1 ל. ב-7 בספטמבר 2008 הבקיע את שער הבכורה שלו בנבחרת בניצחון 2-3 נגד .

ב-10 ביוני 2012, אדנון תקף שופט במהלך משחק במסגרת מוקדמות מונדיאל 2014 נגד . עקב כך, פיפ"א השעתה אותו ממשחק כדורגל בכל המסגרת למשך שנה, עוונש שנכנס לתוקפו בעונת .

אדנון השתתף עם הנבחרת 3 פעמים בגביע אפריקה לאומות.

==קישורים חיצוניים==

קטגוריה:כדורגלנים בנינים
קטגוריה:בלמי כדורגל בנינים
קטגוריה:קשרי כדורגל בנינים
קטגוריה:כדורגלני מימוסאס
קטגוריה:כדורגלני לה מאן
קטגוריה:כדורגלני בסטיה
קטגוריה:כדורגלני אמיין
קטגוריה:כדורגלני אל-ווחדה (מכה)
קטגוריה:כדורגלני דוקסה קאטוקופיה
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2019
קטגוריה:ספורטאים זרים בצרפת
קטגוריה:ספורטאים זרים בערב הסעודית
קטגוריה:ספורטאים זרים בקפריסין
קטגוריה:בנינים שנולדו ב-1985
מייקינג אוף

מייקינג אוף (מאנגלית: Making-of או Behind-the-scenes) היא גרסה לסרט או סדרת טלוויזיה או אף לוידאו קליפ אשר מציגה את צוות הצילום וההפקה ולא רק מושאי הצילום הסופיים. מונח זה דומה מעט לגרסת הבמאי, אך איננו קשור לנושא הצילום ולא תמיד נערך בידי הבמאי. לעיתים מתייחסים לצילומים אלה כתת-ז'אנר חדש יחסית בעל אופי תיעודי.

מקור המונח הוא במנהגם של ליצנים להחליף את התלבושות מאחורי הוילונות של הופעות תיאטרון וכן העברה של שאר התפאורה, מה שמתבצע הרחק מעיני הקהל.

צילומי סצנות של מאחורי הקלעים נוצרים בעיקר למען קידום מכירות והפצה של המוצרים ולעיתים היא נצפית רק בכונני בלו-ריי או ב-DVD של אותם סרטים וסדרות. בשנים האחרונות יותר סרטים ותוכניות מציגות את ההפקות והמניעים לכך, להם הם מקדישים זמן מסך קטן יותר, עם זאת במספר מקרים נוצרו סרטים שלמים של מאחורי הקלעים (כדוגמת סרטי שר הטבעות והסרט הארי פוטר: בחזרה להוגוורטס).

במהלך צילומים אלה נראים (לרוב במהלך ראיונות או הקלטות) המפיקים, השחקנים, הצלמים ושאר חברי הצוות בעודם מדברים על ההפקה, על הקשיים ועל הדילמות שהיו בצילום והמשחק, כשלרוב הם נמנעים מחשיפת סודות, ביקורות גלויות על ההפקה ומיחסים שליליים לצוות. מספר צילומי מאחורי הקלעים נוצרו כמעין פרודיות קומיות על הצוות, שאינם מכילים ראיון.

ישנן הופעות מוזיקליות שגם בהן ישנן סצינות ראיונות, אף שהן אינן נחשבות כ"קלעים" רגילים.

ישנם אף מופעי פסטיבלים בהם מקרינים רק סצנות של "מאחורי הקלעים" מיוחדים.

==ראו גם==
*גרסת הבמאי

==הערות שוליים==

קטגוריה:מינוחים בקולנוע
תומאס ואקלי

תומאס ואקלי (באנגלית: Thomas Wakley; 11 ביולי 1795 – 16 במאי 1862) היה מנתח, פעיל חברתי, חוקר מקרי מוות, העורך והמייסד של כתב העת לאנסט וחבר הפרלמנט הבריטי.

==ביוגרפיה==
=== ילדות ===
ואקלי נולד בממברי, מחוז דבון, אנגליה, לאיכר מצליח בשם הנרי ולאשתו מארי, תומאס היה הילד הצעיר ביותר מבין 11 ילדים. הוא למד בבית הספר בצ'ארד. בגיל 15 ואקלי היה מועסק כמתלמד אצל רוקח ולאחר מכן אצל מנתח, כמו כן בנערותו עסק באגרוף.

=== המסע להודו ===
ב-7 במרץ 1807 הצטרף ואקלי בן ה-11, למסע שייט לכלכולתה בתור נער סיפון תחת פיקודו של קפטן סמואל סמית'. במהלך המסע שערך כ-17 חודשים היה ואקלי עד למקרי טביעה ומוות רבים ובהם מותו של הקפטן במהלך ההפלגה חזרה, בנוסף היה ואקלי עד גם למקרים של הלקאה מה שככל הנראה גרם לו לפעול נגד שיטת ענישה זו בעתיד. המסע הזה נחשב לאחד הגורמים המשפעים ביותר על החלטותיו ופועלו של ואקלי בבגרותו.

=== מנתח ===
בגיל 20 התחיל ללמוד בלונדון בבית החולים סנט תומאס, בגיל 22 הוסמך כחבר בקולג' המלכותי לכירורגים. הוא הקים מרפאה רחוב ריג'נט. באוגוסט 1820 הוצת ביתו והוא עצמו הותקף על ידי אלמונים כנראה על רקע היותו מנתח. ואקלי הגיש תביעת פיצוי לביטוח שהתנגד לשלם פיצוים בטענה שואקלי הצית בעצמו את הבית שלו, הוא ניצח במשפט מול חברת הביטוח.

=== לאנסט ===

בשנת 1923 (בגיל 28) הקים ואקלי, ביחד עם ויליאם קובט, ויליאם לורנס וג'יימס וורדרופ, את כתב העת הרפואי לאנסט.

=== חבר פרלמנט ===
בשנת 1835 נבחר ואקלי לחבר בפרלמנט, תפקיד בו כיהן עד 1852. ואקלי פעל בפרלמנט נגד מס עיתונים ונגד חוקי סעד לעניים ובעד סחר חופשי והלאומיות האירית.

=== חוקר מקרי מוות ===
בשנת 1839 התמנה לחוקר מקרי המוות של מערב מידלסקס. בהתאם לעמדתו הוא חקר כל מקרה מוות פתאומי, כוול מוות פתאומי שנעשה בזמן מעצר משטרתי. במשך השנים הוא ביצע במסגרת תפקידו בין 25,000 ל-30,000 נתיחות.

== חיים אישיים ==
בגיל 25 התחתן ואקלי עם אליזבת גודצ'יילד, נולדו להם שלושה בנים ובת שמתה בצעירותה. בנו הבכור, הנרי, היה עורך דין וסגנו של אביו בתפקידו כחוקר מקרי מוות. שני בניו האחרים, ג'יימס הצעיר ותומאס, היו עורכים של הלאנסט.

==מותו==
ואקלי מת ב־1862 בעקבות דימום ריאתי , לאחר נפילה מסירה. בעשור שלפני מותו סבל ככל הנראה משחפת. הלווייתו הייתה פרטית והשתתפו בה רק בני משפחה וחברים קרובים. ואקלי נקבר בקטקומבות של בית הקברות קנסל גרין באנגליה, לצד אשתו אליזבת, שמתה שלוש שנים קודם לכן<ref>תומאס נקבר בגומחה 59, תא 13 ואליזבת בגומחה 59, תא 16.</ref>.

==הנצחה==
מחוץ לביתו של ואקלי שבכיכר דפורד נתלה שלט כחול. ישנם שלטים לזכרו במספר מקומות נוספים, בהם מקום הולדתו.

==קישורים חיצוניים==

* [https://api.parliament.uk/historic-hansard/people/mr-thomas-wakley תמלול דיוניו של ואקלי בפרלמנט הבריטי]

==הערות שוליים==

קטגוריה:כירורגים
קטגוריה:חברי פרלמנט בריטים
קטגוריה:מונצחים בשלט כחול של ארגון המורשת האנגלית
קטגוריה:בריטים שנולדו ב-1795
קטגוריה:בריטים שנפטרו ב-1862
פואט אוקטאי

פואט אוקטאי (נולד ב-1964) הוא פוליטיקאי טורקי המשמש כסגן נשיא טורקיה, רג'פ טאיפ ארדואן, מאז 10 ביולי 2018.<ref name=":0"></ref><ref name=":1"></ref>

== ראשית חייו ==
אוקטאי נולד ב-1964 לעומר ושאזייה. למד תעשייה וניהול באוניברסיטת צ'וקורובה. לאחר שסיים את לימודיו, ב-1985, החל לעבוד באוניברסיטה כעוזר מחקר. ב-1990 הוא סיים תואר שני באוניברסיטת המדינה של ויין בדטרויט בהנדסת עסקים וייצור, וכן תואר דוקטור בהנדסת תעשייה. בהיותו בארצות הברית, הוא התמחה בתחומי הנדסת רכב ותקשורת.<ref name=":0" /><ref name=":1" /><ref name=":2"></ref>

== קריירה ==
בזמן המשבר הכלכלי של 2001, אוקטאי היה מעורב בתפקידי ניהול משברים בד בבד עם כהונתו כראש המחלקה לניהול וסגן דיקן באוניברסיטת בייקנט. לצד הקריירה האקדמית שלו, אוקטאי שימש גם כיועץ לעסקים, הן בבעלות המדינה והן לעסקים פרטיים, וכיהן בתפקידים של מנהל כללי, סגן נשיא וחבר דירקטוריון עבור רבים מהם.<ref name=":0" /><ref name=":1" /><ref name=":2" />

שימש כסגן המנהל הכללי האחראי על תכנון אסטרטגי ופיתוח עסקי, תכנון ייצור וטכנולוגיית מידע וכן מכירות ושיווק בטורקיש איירליינס בין השנים 2008 ל-2012. שימש גם כחבר מועצת המנהלים של התעשייה האווירית הטורקית, וכסגן נשיא טורק טלקום.<ref name=":0" /><ref name=":1" /><ref name=":2" />

בין 2012 ל-2016, הוא כיהן כנשיא הוועדה לניהול אסונות וחירום. במהלך כהונתו גיבש כמה הסכמים בתחום ניהול סיכונים ומשברים עם מדינות נוספות מטעם ממשלת טורקיה.<ref name=":0" /><ref name=":1" /><ref name=":2" />

לאחר מינויו של בינאלי ילדרים לראש ממשלת טורקיה, אוקטאי מונה לתת-מזכירו. הוא החל לכהן ב-18 ביוני 2016.<ref name=":0" /><ref name=":1" /><ref name=":2" />

הוא היה חלק מההתנגדות הדיפלומטית העיקרית לניסיון ההפיכה בטורקיה ב-15 ביולי 2016. במהלך מבצע מגן הפרת ומבצע ענף זית, שבוצעו על ידי טורקיה, שימש אוקטאי בתפקיד מתאם בין מספר מוסדות ביורוקרטיים שהיו מעורבים במבצעים.<ref name=":0" /><ref name=":1" /><ref name=":2" />

=== כסגן הנשיא ===
לאחר ביטול ראשות הממשלה בטורקיה, ואיחודה עם נשיאות טורקיה, הונוצר התפקיד "סגן הנשיא", שנבחר על ידי הנשיא.<ref name=":2" />

בבחירות הכלליות, שהתקיימו בשנת 2018, זכה רג'פ טאיפ ארדואן במירב הקולות, והתמנה לנשיא טורקיה. עם הכרזת הממשלה החדשה בראשותו, ב-9 ביולי 2018, מונה אוקטאי לסגן הראשון של נשיא טורקיה.<ref></ref> הוא הושבע למחרת.<ref name=":0" /><ref name=":1" /><ref name=":2" />

== חיים אישיים ==
אוקטאי נשוי להומיירה שאהין ואב לאחת.

==קישורים חיצוניים==

* 

== הערות שוליים ==

קטגוריה:פוליטיקאים טורקים
קטגוריה:בוגרי אוניברסיטת המדינה של ויין
קטגוריה:טורקים שנולדו ב-1964
זאב וולף נוסנבוים

הרב זאב וולף נוסנבוים (תרל"ז, 1877 - תש"ג, 1943) היה רבה של דרוהוביטש שבמזרח גליציה (כיום מערב אוקראינה). מחבר שו"ת זיו הלבנון. נספה בשואה עם בני קהילתו.
== ביוגרפיה ==
נולד בסטרי שבגליציה המזרחית, במחוז לבוב (כיום מערב אוקראינה) לאימו עטיל בת רבי אברהם אבלי רייצס, ולאביו ר' דוד שהיה נכדם של הרב אריה לייב הלר בעל קצות החושן והרב יום טוב ליפמן הלר בעל ה'תוספות יום טוב'. עוד מנעוריו ניכר בכישרונו ונקרא 'העילוי מסטרי'. היה מגדולי תלמידיו של הרב אריה לייבוש הורוביץ, שגם הסמיכו להוראה. הרב נוסבוים נסמך לרבנות גם על ידי המהרש"ם והרב יצחק שמלקיש בעל ה'בית יצחק'.

נשא לאשה את שרה בת הרב יוסף פנצר מחבר הספר 'פרי יוסף' וראב"ד דרוהוביטש שבמזרח גליציה, סמוך לסטרי. בתרס"ז (1907) נבחר כדיין ומורה צדק לסייע לחמיו. משנת תרע"ט (1919) שימש ראב"ד בעיר כממלא מקום חמיו. מחשובי הפוסקים בגליציה. ראש חסידי טשורטקוס בעירו, ומראשי אגודת ישראל בגליציה המזרחית. כמו כן היה חבר בוועדה הרוחנית של ישיבת חכמי לובלין.

=== הירצחו בשואה ===
רבי זאב וולף נוסנבוים ניספה בשואה עם קהילתו ומשפחתו בשנת תש”ג (1943). בספר הזיכרון לדרוהוביץ, בוריסלב והסביבה, מובא תיאורה של רבקה שפירא על מותו של הרב נוסנבוים ובני הקהילה:

== משפחתו ==
חתנו הוא הרב שמעון גבל, מחבר הספר ‘שם משמעון – כלי הגולה’, כיהן ברבנות ברעזיב וקאטוביץ. לאחר נדודים ועינויים קשים בסיביר הגיע לבוכרה על גבול איראן. משם היגר לארה”ב וכיהן שם בקהילת 'כנסת ישראל' ברונקס. בזקנותו עלה לארץ ישראל ונהרג בתאונת דרכים בירושלים בכ”ד בניסן תשמ”ו.

== ספריו ==
* 
*
* ארז לבנון (1939) הכולל את דרשתו ממעמד סיום הש”ס העולמי מהדף היומי וגמר כתיבת ספר תורה בישיבת חכמי לובלין

== קישורים חיצוניים ==
* [http://toratcha.com/?p=3937 על הרב זאב וולף נוסנבוים], באתר תורתך לא שכחתי

קטגוריה:רבנים גליציאנים
קטגוריה:רבנים חסידים
קטגוריה:דרוהוביץ': רבנים
קטגוריה:חסידי צ'ורטקוב
קטגוריה:רבני ישיבת חכמי לובלין
קטגוריה:יהודים בשואה: פולין
קטגוריה:רבנים שנספו בשואה
קטגוריה:מחברי ספרי שו"ת
עונת 1986/1987 בליגת המשנה ההולנדית

עונת 1986/1987 בליגת המשנה ההולנדית הייתה העונה ה-31 של ליגת המשנה ההולנדית, שהיא הליגה ההולנדית השנייה.
בסיום עונה זו, פולנדם, וילם II וDS79 העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, ניימכן, הראקלס אלמלו ומאסטריכט. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פולנדם
 ||36||19||12||5||83||57||26||50||rowspan=2 align=right|העפלה לליגת העל
|-bgcolor=#BBF3BB
|2.||וילם II
 ||36||20||9||7||75||48||27||49
|-bgcolor=#09DWAf
|3.||קמבור
 ||36||19||9||8||80||59||21||47||rowspan=2 align=right|העפלה לפלייאוף הדירוג
|-bgcolor=#09DWAf
|4.||ואלבייק
 ||36||19||8||9||60||46||14||46
|-
|5.||מאסטריכט
 ||36||16||10||10||75||51||24||42
|-bgcolor=#09DWAf
|6.||ניימכן
 ||36||14||12||10||65||56||9||40||rowspan=1 align=right|העפלה לפלייאוף הדירוג
|-
| 7.||ויטסה ארנהם
 ||36||16||8||12||62||59||3||40
|-
| 8.||נאק ברדה
 ||36||13||13||10||48||45||3||39
|-bgcolor=#09DWAf
| 9.||DS79
 ||36||13||12||11||76||63||13||38||rowspan=1 align=right|העפלה לפלייאוף הדירוג
|-
| 10.||דה חראפסחאפ
 ||36||12||14||10||53||48||5||38
|-
| 11.||מועדון הכדורגל איינדהובן
 ||36||14||7||15||65||53||12||35
|-
|12.||הירנפיין
 ||36||11||13||12||45||53||8-||35
|-
| 13.||R.B.C רוסנדאל
 ||36||10||11||15||68||69||1-||31
|-
| 14.||סחידאם
 ||36||11||8||17||49||68||19-||30
|-
| 15.||הראקלס אלמלו
 ||36||9||10||17||48||63||15-||28
|-
| 16.||אמן
 ||36||7||12||17||41||59||18-||26
|-
| 17.||הלמונד ספורט
 ||36||7||12||17||45||69||24-||26
|-
| 18.||וחנינגן
 ||36||11||1||24||53||84||31-||23
|-
| 19.||טלסטאר ספורטקלאב
 ||36||7||7||22||39||80||41-||21
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||DS79
 ||6||5||0||1||12||5||7||10||rowspan=1 align=right|העפלה לליגת העל
|-
|2.|||קמבור
 ||6||3||0||3||15||11||4||6
|-
|3.||ואלבייק
 ||6||2||1||3||10||9||1||5
|-
|4.||ניימכן
 ||6||1||1||4||10||22||12-||3
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1986
קטגוריה:תחרויות כדורגל ב-1987
נקודת סנטה קרוז

נקודת סנטה קרוז או סנטה קרוז פוינט (באנגלית: Santa Cruz Point) המכונה גם סלע ספנסר או ספנסר בלאף (באנגלית: Spencer Bluff) היא לשון יבשה סלעית המהווה את הקצה המזרחי של האי גריניץ' באיי שטלנד הדרומיים, שבאנטארקטיקה.

כמו כן לשון היבשה מהווה את הצד הדרום-מערבי של פתחו של מצר אינגליש.

רכס בוגדאן מתנשא מעל נקודת סנטה קרוז, ממערב לה.

נקודת סנטה קרוז ממוקמת 6.35 קילומטרים דרומית-מזרחית לנקודת אש;

נקודת סנטה קרוז ממוקמת 4.9 קילומטרים צפונית - מזרחית לנקודת פורט;

נקודת סנטה קרוז ממוקמת 6.53 קילומטרים מדרום לנקודת ברון שבאי רוברטס;

נקודת סנטה קרוז ממוקמת 5 קילומטרים דרום - מערבית מנקודת אדוראדס שבאי רוברט.

== היסטוריה ==
=== מיפוי הנקודה ===

נקודת סנטה קרוז מופתה לראשונה על ידי סוקרים בריטיים בשנת 1968, ולאחר מכן על ידי סוקרים צ'ילאניים בשנת 1971, ועל ידי סוקרים ארגנטינאיים בשנת 1980, ועל ידי סוקרים בולגרים בשנת 2005 וכן בשנת 2009.

=== מקור השם ===

שם הנקודה מופיע לראשונה במפה ארגנטינאית משנת 1949.

הנקודה נקראת על שם הספינה הארגנטינאית סנטה קרוז (Santa Cruz), אשר הפליגה בין איי שטלנד הדרומיים בשנת 1948.

סנטה קרוז
מקספורשטאדט

מקספורשטאדט (בגרמנית: Maxvorstadt) הוא רובע בעיר מינכן, גרמניה. הרובע הוקם בשנת 1854.

הרובע משתרע על פני 4.3 קמ"ר. נכון לשנת 2022 הכיל הרובע 51,955 תושבים.

== אתרים בולטים ==
מוקדי עניין בולטים בתחום הרובע:
* מוזיאון ברנדהורסט
* המוזיאון הפליאונטולוגי
* המרכז לתיעוד הנאציזם במינכן
* מוזיאון האמנות המצרית
* הגן הבוטני הישן
* בית הספר הגבוה למוזיקה ולאמנויות הבמה במינכן

== גלריית תמונות ==
<gallery widths="250px">
Paläontologisches_Museum_Munich.JPG|המוזיאון הפליאונטולוגי
Alter_Botanischer_Garten_Munich.jpg|הגן הבוטני הישן
Roter_Würfel.jpg|אוניברסיטת מינכן
Sesostris_III_Sphinxkopf.jpg|פסל של מלך מצרים סנוסרת השלישי במוזיאון האמנות המצרית
</gallery>

==ראו גם==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מינכן
פרנץ קוניג

פרנץ קוניג (בגרמנית: Franz König; 3 באוגוסט 1905 – 13 במרץ 2004), היה ארכיבישוף של הכנסייה הקתולית בווינה וחשמן החל משנת 1958.

== ביוגרפיה ==
פרנץ קוניג נולד בכפר באוסטריה תחתית הבכור מ-9 ילדי המשפחה. הוא למד בבית ספר קתולי במלק והמשיך לאוניברסיטה האפיפיורית הגרגוריאנית ברומא בה קיבל דוקטורט בפילוסופיה בשנת 1930 ובתאולוגיה בשנת 1936.

במהלך מלחמת העולם השנייה הוא היה מלמד בבית ספר נוצרי בקרמס אן דר דונאו. בשנים 1945–1948 הוא היה חבר סגל של אוניברסיטת וינה ובהמשך במוסד להשכלה נוצרית בזלצבורג עד לשנת 1952.

ביולי 1952 קוניג מונה לבישוף טיטולרי בסנקט פלטן. בשנת 1956 הוא מונה לארכיבישוף של וינה. בשנת 1958 הוא מונה לחשמן על ידי אפיפיור יוחנן העשרים ושלושה. זה היה צעד לא צפוי כי באותה תקופה ממשלת אוסטריה לא הייתה מוכנה להמשך קונקורדט שנחתם על ידי אנגלברט דולפוס. פעילות נמרצת של קוניג איפשרה חתימה הסכם חדש בין הצדדים בשנת 1961.

קוניג היה שותף ל-3 ישיבות קונקלווה בשנים 1963 ו-1978 (פעמיים).

קוניג פעל רבות להמשך פעילות של הכנסייה בארצות הגוש הסובייטי. פעילותו איפשרה לסיים מעצר של ארון מרטון בשנת 1967 לאחר 11 שנים. הוא ביקר מספר פעמים את יוזף מינדסנטי ששהה בשגרירות ארצות הברית בבודפשט החל משנת 1956. בסופו של דבר בשנת 1971 מינדסנטי קיבל אפשרות לעזוב את השגרירות ועבר לווינה. קוניג היה דמות מרכזית בבחירת של יוחנן פאולוס השני לתפקיד.

למרות תמיכתו בבחירת יוחנן פאולוס השני יחסיו עם האפיפיור היו מתוחים ובשנת 1985 קוניג התפטר מתפקיד ארכיבישוף של וינה. המלצתו ליורש לא התקבלה.

בשנת 1990 קוניג היה בין מקימי האקדמיה האירופית למדעים ואומנויות ובשנת 1996 נבחר לחבר אקדמיה זו.

בשנת 1998 אלויזיה סטפינאץ, חברו של קוניג עוד מתקופת הלימודים ברומא מונה לאפיפיור.

קוניג נפטר במהלך שינה ב-13 במרץ 2004. הוא נטמן בקתדרלת סטפנוס הקדוש בווינה.

על פעילותו לקוניג הוענקו עיטורים של אוסטריה, פולין, הונגריה וסלובקיה. בשנת 2002 הוענק לו פרס ברונו קרייסקי.

== קישורים חיצוניים ==

* [https://web.archive.org/web/20070926221228/http://natcath.org/NCR_Online/archives2/2004a/032604/032604k.php ביוגרפיה]
* 

קטגוריה:בישופים
קטגוריה:אנשי דת אוסטרים
קטגוריה:חשמנים
קטגוריה:מקבלי עיטור מסדר ההצטיינות של הרפובליקה של פולין
קטגוריה:אוסטרים שנולדו ב-1905
קטגוריה:אוסטרים שנפטרו ב-2004
תאיטטוס (מתמטיקאי)

תֵאַיְטֵטוֹס (ביוונית: Θεαίτητος; 417 לפנה"ס לערך – 369 לפנה"ס לערך) היה מתמטיקאי יווני בן המאה ה־4 לפנה"ס, שתרומתו העיקרית הייתה בתחום האורכים האי־רציונליים, תרומה אשר הובאה בספר העשירי של יסודות מאת אוקלידס, וכן ההוכחה שישנם בדיוק חמישה פאונים משוכללים.

== חייו ==
ישנה השערה שתאיטטוס היה בנו של אאופרוניוס, מהדמוס האתונאי סוניום. הוא היה ידידם של סוקרטס ואפלטון, והוא הדמות המרכזית בדיאלוג הסוקרטי של אפלטון הנושא את שמו.

תאיטטוס, כמו אפלטון, היה תלמידו של המתמטיקאי היווני תאודורוס מקירנה. תאודורוס חקר את תורת הגדלים חסרי המידה המשותפת, ותאיטטוס המשיך במחקר זה בהתלהבות רבה. בפרט, הוא סיווג צורות שונות של מספרים אי־רציונליים לפי האופן שבו הם מיוצגים כשורשים ריבועיים. תיאוריה זו מוצגת בפירוט רב בספר העשירי של יסודות.

תאיטטוס היה אחד המתמטיקאים היוונים הבודדים שהיה יליד אתונה. רוב המתמטיקאים היוונים מהעת העתיקה הגיעו מהערים היווניות הרבות הפזורות לאורך החוף האיוני, הים השחור וכל אגן הים התיכון.

מהדיאלוג האפלטוני "תאיטטוס" עולה כי מראהו דומה לשל סוקרטס בצורת אפו ובבליטה של עיניו.

ככל הנראה הוא מת מפצעים ומדיזנטריה בדרכו הביתה לאחר שלחם בקרב של אתונה בקורינתוס, שמשוער כי התרחש בשנת 369 לפנה"ס; אולם חוקרים אחרים טוענים כי הקרב שבו מת היה קרב מוקדם יותר בקורינתוס, בשנת 391 לפנה"ס.

המכתש תאיטטוס על הירח נקרא על שמו.

==קישורים חיצוניים==
* 
* 

קטגוריה:מתמטיקאים מיוון העתיקה
קטגוריה:אתונאים מן העת העתיקה